На основу члан 32. Закона о локалној самоуправи (Службени гласник Републике Србије број 129/2007, 83/2014, 101/2016, 47/2018, 111/2021), члана 120. Статута општине Житиште – пречишћен текст (''Службени лист општине Житиште'',број 10/19), члана Пословника СО житиште(Сл. Општине Житиште број 39/19) и члана 1. И 2. Одлуке о приступању изменама и допунама Статута општине Житиште (Службени лист општине Житиште број 1/24) Комисија за статутарна питања и нормативна акта дана 19. 2. 2024. утврдидла је

НАЦРТ ПРЕДЛОГА ОДЛУКЕ О ИЗМЕНАМА И ДОПУНАМА СТАТУТА ОПШТИНЕ ЖИТИШТЕ

ЧЛАН 1.

У Статуту општине Житиште врше се измене и допуне на следећи начин и то :

-У Члану 59. Статута општине Житиште у ставу првом после речи ,,и“ брише се број ,,7“ и уноси број ,,5“ .

У наслову члана 78. врши се измена и то реч,, помоћници,, замењује се речју,,помоћник“. У члану 78. став први , други и трећи множина речи ,,помоћници,, мења се речју ,,помоћник“ у једнини и у одговарајућем падежу. У члану 78 став четврти после речи ,, се.. брише се реч ,,два „ и уноси реч ,,један“ .

Члан 2.

У члану 85. уместо речи ,, грађанска“ уноси се реч ,, народна“.

Наслов члана 86. мења се и гласи ,, народна иницијатива“ .

Члан 86. мења се и гласи: ,

,Народном иницијативом грађани предлажу измену допуну или престанак важења општинских прописа и подносе друге предлоге у складу са Уставом, законом и статутом АП и статутом општине.

Народна иницијатива се може поднету у облику прописаном законом и то у облику

1. општег предлога за доношење, измену, допуну или престанак важења одговарајућег акта или за решавање одређеног питања, с тим да се из предлога јасно виде правци промена, односно решења које се предлаже (општа иницијатива), или
2. конкретног предлога за доношење, измену или укидање одговарајућег акта, са израђеним предлогом правног акта и образложењем (конкретизована иницијатива)

Након поднетог предлога народне иницијативе, врши се верификација предлога од стране надлежног председника скупштине, које обухвата формално правне услове као и утврђивање чињенице да ли се питање народне иницијативе односи на питања из надлежности скупштине и врши провера испуњености услова у складу са законом. Скупштина може одлучити да верификује или одбаци предлог, а председник скупштине обавештава иницијативни одбор о одлуци скупштине у року од седам дана од дана доношења одлуке. Иницијативни одбор може отпочети са прикупљањем потписа по добијању обавештења од председника скупштине о верификацији предлога, а дужан је да прикупљање потписа оконча и поднесе листу потписника скупштини у року од 90 дана од дана добијања тог обавештења. Прикупљање потписа се врши у складу са законом . Као довољан број потписа за народну иницијативу сматра се да је листу потписало 5% грађана од укупног броја грађана са бирачким правом. Скупштина је дужна да се о предлогу садржаном у покренутој народној иницијативи одлучи на првој наредној седници односно у року од 90 од дана покретања ародне иницијативе.”

Члан 3.

члан 91. мења се и гласи:

,, Референдум се расписује ради изјашњавања грађана о предлогу акта, о потврђивању усвојеног акта или о питању од општег значаја. Према правном дејству одлуке, референдум може бити обавезујући или саветодавни, а Према времену доношења акта који је предмет изјашњавања грађана, референдум може бити претходни или накнадни.

Локални референдум расписује скупштина јединице локалне самоуправе.Одлука на обавезујућем референдуму донета је ако је за њу гласала већина изашлих грађана на територији за коју је референдум расписан, осим ако посебним актом није другачије прописано.

Одлука из претходног ставе производи правно дејство од дана проглашења укупних резултата референдума.

Мишљење грађана на саветодавном референдуму утврђује се гласовима већине изашлих грађана и није правно обавезујуће.

*Обавезни референдум*

Скупштина је дужна да донесе одлуку о расписивању референдума о питању за које је Уставом или законом, односно статутом аутономне покрајине или јединице локалне самоуправе, одређено да о њему одлучују грађани референдумом.

Када је одређено да се на референдуму из претходног ставе става грађани изјашњавају о потврђивању усвојеног акта у скупштини, скупштина је дужна да донесе одлуку о расписивању референдума истовремено са усвајањем тог акта.

Ако је Уставом или законом одређено да одлуци скупштине претходи референдум, скупштина је дужна да донесе одлуку о расписивању референдума, по могућности на истој седници, а најкасније у року од 30 дана од дана утврђивања предлога одлуке о наведеном питању.

У складу са Уставом, референдум је обавезан за промену Устава и за оснивање, укидање и промену територије аутономне покрајине или јединице локалне самоуправе.

*Референдум на захтев одборника скупштине јединице локалне самоуправе*

Захтев за расписивање референдума о питању из надлежности скупштине може да поднесе већина од укупног броја свих одборника скупштине јединице локалне самоуправе.

У захтеву из става 1. овог члана обавезно се наводи да ли се захтева расписивање обавезујућег или саветодавног референдума. Захтев обавезно садржи навођење референдумског питања са понуђеним одговорима.

Скупштина је дужна да донесе одлуку о расписивању референдума истовремено са усвајањем захтева за расписивање референдума из става 1. овог члана.

На референдуму из става 1. овог члана грађани се претходно изјашњавају о питању које треба да се уреди актом скупштине или се изјашњавају о потврђивању усвојеног акта у скупштини, а пре његовог проглашења, при чему се у одлуци обавезно наводи врста изјашњавања.

*Референдум на захтев грађана*

Скупштина јединице локалне самоуправе је дужна да распише референдум на захтев најмање 10% бирача који имају пребивалиште на територији јединице локалне самоуправе.

У захтеву наводи се да ли се тражи расписивање референдума ради претходног изјашњавања о питању које треба да се уреди актом скупштине или се предлаже усвајање акта, његова измена, допуна или престанак важења, као и да ли је референдум обавезујући или саветодаван. Захтев обавезно садржи навођење референдумског питања са понуђеним одговорима.

Захтевом бирача члана сматра се покренута народна иницијатива ради спровођења референдума, подржана потписима потребног броја бирача, која се односи на питање о којем се може одлучивати на референдуму и која је сачињена у складу са одредбама закона о подношењу народне иницијативе.

, захтев за расписивање референдума на јединице локалне самоуправе, треба да испуњава и услове утврђене статутом односно јединице локалне самоуправе.

Одлука о расписивању референдума доноси се истовремено са усвајањем захтева за расписивање референдума.

На референдуму грађани се претходно изјашњавају о питању које треба да се уреди актом скупштине, односно изјашњавају се о усвајању акта чије се доношење предлаже захтевом бирача или о потпуном, односно делимичном престанку важења акта који је донела скупштина.

*Став скупштине*

Када скупштина распише референдум на захтев бирача, она може утврдити став о питању о којем се одлучује на референдуму и упознати грађане са својим ставом на званичној веб презентацији и путем медија.

Став скупштине о питању о којем се одлучује на референдуму усваја се истовремено са доношењем одлуке о расписивању референдума.

*Саветодавни референдум*

Скупштина може расписати референдум о питању од ширег значаја из своје надлежности ради прибављања мишљења грађана о одлуци која треба да буде донета у вези са тим питањем (саветодавни референдум).

Скупштина која је расписала саветодавни референдум дужна је да се посебно изјасни о прихватању или неприхватању прибављеног мишљења грађана приликом доношења одлуке.

*Одлука о расписивању референдума*

Одлука о расписивању референдума садржи обавезно: навођење територије за које се расписује референдум; назив акта, односно питање о коме се грађани изјашњавају на референдуму са понуђеним одговорима; датум одржавања референдума; време трајања гласања на референдуму и врсту референдума који се расписује. Акт о коме се грађани изјашњавају на референдуму и образложење тог акта, односно образложење питања о коме се грађани изјашњавају на референдуму саставни су део одлуке о расписивању референдума, и иста је објављује у у службеном листу општине

Референдум се може одржати најраније 45, а најкасније 60 дана од дана расписивања референдума.

*Органи за спровођење референдум*

Органи за спровођење референдума јесу надлежна изборна комисија и гласачки одбор.

Органи за спровођење референдума независни су у раду и поступају у складу са Уставом, законом и прописима донетим на основу закона.“

Члан 4.

Одлуке о начину и поступку спровођења референдума и народне иницијативе донеће се у року од 180 дана од дана ступања на снагу ове одлуке .

Члан 5.

Одлука о измени допуни статута ступа на снагу осмог дана од дана објављивања у Службеном листу општине Житиште. Одлуку објавити у Службеном листу општине Житиште.

Република Србија

Аутономна покрајина Војводина

Општина Житиште

Скупштина Општине Житиште

**Комисије за статутарна питања и нормативна акта**

Број: I- 060-2/2024

Дана 19. фебруара 2024.

Председник Комисије за статутарна питања и нормативна акта

Добаи Јанош с.р.

На основу члана 32. Закона о локалној самоуправи (Службени гласник Републике Србије број 129/2007, 83/2014, 101/2016, 47/2018, 111/2021) члана 120. Статута општине Житиште – пречишћен текст (''Службени лист општине Житиште'',број 10/2019), Скупштина општине Житиште је, на седници одржаној дана 6. Фебруара 2024. године донела је

ОДЛУКУ О ПРИСТУПАЊУ ИЗМЕНАМА И ДОПУНАМА СТАТУТА ОПШТИНЕ ЖИТИШТЕ

Члан 1.

Приступа се доношењу измена и допуна Статута општине Житиште – пречишћен текст („Службени лист општине Житиште“ број 10/2019) ради усклађивања Статута са одредбама позитивног права, актуелном праксом и прецизирања појединих одредби Статута.

Члан 2.

Измене и допуне Статута општине Житиште извршиће се доношењем Одлуке о изменама и допунама Статута општине Житиште , чији ће нацрт израдити Комисија за статутарна питања и нормативна акта у року од 8 дана од дана ступања на снагу ове одлуке.

Задатак Комисије је да у складу са одредбама позитивног права и актуелном праксом изради нацрт Одлуке о изменама и допунама Статута општине Житиште и исти достави Општинском већу општине Житиште. Општинско веће општине Житиште утврдиће нацрт Одлуке о изменама и допунама Статута општине Житиште и организовати јавну расправу коју ће спровести Комисија. Општинско веће, након спроведене јавне расправе утврђује предог Одлуке о изменама и допунама Статута општине Житишите, водећи рачуна о предлозима и сугестијама датим у јавној расправи. Коначан Предлог Одлуке о изменама и допунама Статута општине Житиште , Општинско веће ће доставити Скупштини општине Житиште на усвајање.

Члан 3.

Ова Одлука ступа на снагу осмог дана од дана објављивања у „Службеном листу општине Житиште “.

Република Србија

Аутономна покрајина Војводина

ОПШТИНА ЖИТИШТЕ

СКУПШТИНА ОПШТИНЕ ЖИТИШТЕ

Број :I-02-8/2024.

Дана: 6. Фебруара 2024

Председница Скупштине општине Житиште

Ивана Петрић с.р.

Образложење

Правни основ за доношење ове Одлуке налази се у Закону о локалној самоуправи и Статуту општине Житиште , а који прописују начин доношења општих аката, надлежност за доношење, поступак доношења, као и садржину општих аката и Статута општине. Пред­лог за до­но­ше­ње или про­ме­ну Ста­ту­та оп­шти­не мо­же под­не­ти нај­ма­ње 5% грађана са бирачким правом на територији Оп­шти­не, тре­ћи­на од­бор­ни­ка, пред­сед­ник Оп­шти­не и над­ле­жно рад­но те­ло Скуп­шти­не. Овај предлог подноси надлежна комисија за статутарна питања и нормативна акта СО Житиште ради усклађивања са Законом о локалној самоуправи, а у вези са резултатима пописа становништва , Законом о референдуму и народној иницијативи као и другим позитивним прописима.

Нацрт статута, односно одлуке о промени статута утврђује Општинско веће већином гласова од укупног броја чланова Општинског већа. О нацрту статута, односно одлуке о промени статута спроводи се јавна расправа на начин и у року који утврђен одлуком Скупштине. Општинско веће, након спроведене јавне расправе, утврђује предлог статута, односно одлуке о промени статута, већином гласова од укупног броја чланова Општинског већа. Приликом утврђивања предлога статута, односно одлуке о промени статута, Општинско веће водиће рачуна о предлозима и сугестијама датим у јавној расправи. Скуп­шти­на усва­ја Статут, односно одлуку о про­ме­ни Ста­ту­та већином гла­со­ва од укуп­ног бро­ја од­бор­ни­ка.

Председник комисије за статутарна питања и нормативна акта

Добаи Јанош